ALEGÂND APELE

Noaptea când cântă stelele

acompaniate de sunetul barzilor

printre ierburi și umbre rătăciți

cobzarii și pulsarii

într-o simfonie nocturnă

ad hoc afirmată în

subtextul erotic al luminii

Noaptea

când ochii se obișnuiesc cu tăcerea

și formele se îmbracă în

reforme utopice

înțelegi că a venit timpul meandrelor

și dinspre mare râurile urcă spre izvoare

așa ca un vis în care se întoarce realitatea fracturată

iar îngerii lui Menandru abia încep să măsoare aria întâmplărilor

alegând apele de pământuri

**MENANDRU a fost discipolul lui Simon Magul, care a trait in prima jumatate a secolului al II-lea d. H. Acesta sustinea ca lumea a fost creata de ingeri.**