CITITORUL NEAJUNS

Pe-un colț de raft stă singură o carte

stingheră dată de-o parte

coperțile în praf sunt îmbrăcate

în praf răpus în lupta clipelor deșarte

în praful străveziu lumini se întrerup

în dansul lui

săgeata tremurândă prinde trup

pe filele ce-s roase și se rup

când carii se-ntrerup din zbor

se-aude-n în liniște fior

oftat de pagini

dintr-o altă carte

volum postum

al celor șapte arte

”e vară dincolo de marte”

așa stă scris

pe-o pagină răzleață

din cartea singură

de sus

ce stă stingheră-n gându-i dus

spre cititorul neajuns