Cărările nu așteaptă

Sunt neașteptate

Cărările sunt despletirile orizontului

Îmbrățișând visele

Chemările mai apoi

Presimțite îndemnătoare

Zorind înspre zarea împlinirilor

Desfăcute de Clothos din roată

Firele firilor prin firidele zilelor

întinzând

Așteptărilor nadă

Mâinele ca să-l vadă

ieșind din colbul răvășit

obosit de nehotărârea

de acum

de acumularea sentințelor vagi

cum și când

va să apară

undeva

pe cărări uimite că sunt

Surprinse la drumul mare

Aținându-și calea

una alteia

la răspântia

fără cumpăna desigur

numai vântul petrecându-le

către noaptea cu lună

și umbre călătoare