DESPRE NATURĂ

Despre natură

vorbindu-ne

descoperim că înțelegerea noastră e dintr-o parte

înțelegerea despre partea din afară a noastră

cea mai puțină ca prețuire în comparație cu pasul nostru măcar

cel strivitor de firesc

și firele firești ale ursitei se rup atunci când noi ne gândim

ca unul în tot și în toate

destinul nu mai e în conexiune

el se numește soarta luată în propriile mâini

mâinile care nu mai discută nici măcar între ele

toate sunt dinspre noi așezate de-a dreapta și de-a stânga

împărțite și împărățite de voia noastră

înspre nevoia noastră

și asta se numește opțiune

oportunitate

optim

despre natură ce să mai vorbim

e neproductiv

ea este o organizație non profit