DEȘERTĂCIUNE

Lumina iar

jarul zorilor aprinde norii

cocori nu am văzut anul acesta

niciodată nu i-am văzut mai mulți sau mai putini

aripile lor n-au vânturat cerul patriei noastre din cer

Pe aici nu mai trec decât amintiri uneori

si mai des

umbre doar

patrulând peste hotarele împărțite de vânători de vânzători si

alte nimicuri așa zise esențiale pentru existență

pădurea

câmpul

muntele

reperele stemelor

arse pentru un strop de căldură

dar mai ales

pentru confortul unui kg

la mia de metri pătrați

cam atât cât sa-i ajungă vanității

deșertăciunea deșertăciunilor