DIN NIMIC NIMIC

Totuși

tot uși

tot uși

peste tot

Mereu ploconire

îngenunchere

târâre poate

și pentru ce

pentru nimic

Mă scuzați

Peste tot

și ferestre terestre

sau ochiuri de sticlă îndreptate de-a dreptul

spre nicăieri

spre niciunde

pentru că nimicul nu are margini

nenumărat fiind nu se înmulțește

din nimic nimic născându-se

nefiind sineși descendent

nimicul nu suferă

nici bucurie nu are

Totuși

parcă predica a fost pe munte

fără piedică

și nicidecum în spatele ușilor închise

ascunsă