NENOROC

Sunt din ce în ce mai puține

locurile liniștite

precum ploile

precum zăpezile

sau precum amiezile

desfrunzite de zi

Neliniștea de din liniște se trage

de dinapoia gândului neosândit încă

expulzării spre receptori cu receptacule

Noaptea

chiar și ea tremură

de sine-și

luna doar

rămâne

ca un ochi deschis

adumbrit arar

de blana unui nor bizar

dintr-o turmă rătăcită

scăpat vânturat

Sunt din ce în ce mai puține

Lucrurile rânduite

așa

că

nefirescul își poartă norocul