NEPLECAȚI NICIODATĂ

Ne întoarcem acasă

și plecăm tot mereu

o nebuloasa-n nucleu

odihna precară a drumului fără capăt

și tu și eu și tu și eu

mulțimi părăsite de Aheu

pe cântarul câmpiei almageste

când talgerul central adunător de sânge albastru-putred

se revărsa înapoi înainte

ca-ntr-un vals de cuvinte și cvinte

când noi noii războinici sub crepuscul ascunși

număram perigeele

și socoteam să-nălțăm zmeele

să pășim en fanfare spre Elizee

și în final

și eu și tu și eu și tu și îndefinitiv eu

așezați cuminți

in situ

neplecați niciodată din UNU

din nimb

(Viorel Surdoiu)