ORAȘUL

Între un vânt care-și descrețește fruntea

sub umbrele brazilor drepți

lumânări verzi

peste care se binevoiește soarele

ca o flacără plimbătoare

Pe lângă istoria plăsmuită

în fiecare chip de casă

efigii ale celor ce le-au fost demiurgi

prin timp călători înapoi

ascultând poveștile

încrustate-n pavaj și cele mărturisitoare

de vremuri datate

pe ziduri

în ziduri

în carnea roșie a cărămizii

pe străzi înguste sau largi

curgând în șoaptă dialogurile ferestrelor sobre

în geometrie cazonă

sau în limbajul subtil

floriscient

atrăgător

cu irizări petalifere

zâmbind în silabe sclipiri

precum abia perceptibile semne din ochii

chemători către taină

charetele n-au mai trecut de mult timp pe acolo

dar poți intui ritmul potcoavelor

cailor burgi

scânteind granitul cel negru și ros

și roțile valsând

între clopotele de sfert ale orologiului negru din turlă

și strigătul târgoveților

prețuindu-și truda

ca o liturghie a vieții

în trecere

pentru că doar

”Verbum Domini manet in aeternum”

si aerul

vibrând

între norii mângâind Tâmpa

și regatul întins

stins De presiune

peste care ca un lac ocru

plin de solzi

și nervuri

se revarsă

Orașul

*17 august 2017*