SĂ FIE

Nu mă îndoiam

Eu în sinea mea nu mă îndoiesc

poate doar când mângâi piatra

și cu siguranță

atunci când

glezna ta mă cheamă

să îi des cânt

Și-am plâns sub cruce

și în momentul acela m-am apropiat de toate rădăcinile

de pământul în care sângele tău a încolțit

viața nouă

De atunci

încolo

mi-au venit peste inimă vulturi

cu suliți de clont

Amin

dacă așa e să fie

Dacă așa e

să fie

Cine poate să știe ce nu se poate număra

Acela are ce nimeni nu vrea cu adevărat