URMELE STELELOR

Urmele stelelor

noaptea

curg înspre vale

din profundul amurg

către zori

în lumină ascunse

Urmele lupilor

se ascut peste piscuri

spre lună

iarba și stânca nu-i simt

dar vibrează chemarea nebună

rătăcită-n tării

Nici urme de flori sau copaci

Nici orele descărnate

albite răstignite de vii

în cenușile spulberate-n secunde

Tălpile mele peste tălpile mele

se-ndeamnă

Peste marea-mi de lacrimi călcând

ca un fiu rătăcit

fără urmă