ZORILE

În depărtare...

îndepărtarea părților

ca niște zaruri nehotărâte

aruncate peste

hărțile sorților

viile morților

steaguri le sunt

dinspre noapte

viilor rodiile

să le vină

Fie-le de lumină

**preFacerea**

Moaștele frunzelor

Cântecul lor sonor

Dansul ritualic în sus

în sus în jos în sus

până nu se mai știe

încotro

până hăt spre lumină

în catedralele norilor

de unde lumânări de gheață

le dau viață

si iar se vântură

și se îmbracă în solzi străvezii

și de-a aripă devin

și de-a limpede sămânță de apă vie

se prefac

și se întorc

în cuibul pământului

de unde reîncep

ca hlamidă purtată de Bendis